Wer kan nv zedanke singen
Wer kan nv zedanke singen·
der ist trurig der ist vro·
wêr kan das zesamne bringen·
der ist trurig der ist so·
si verierren mih
vnd versinnent sich·
wes ich wc si wolten dc svnge ich·

Froͤide vnd sorge erkenne ich beide·
da von singe ich swc ich sol·
mir ist liebe mir ist leide·
svmer wunne tůt mir wol·
swc ich leides han
dc tůt zwiuel wan·
wie es mir vmb die lieben sol ergan·

Wol iv kleinen vogellinrn
úwer minneklicher sang·
der verschallet gar den minen·
al dú werlt dú seit iv dank·
also danken ir·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse